
Grozījumi Ministru kabineta 2018. gada 26. jūnija noteikumos Nr. 355 "Ārpusģimenes aprūpes atbalsta centra noteikumi"
Izdoti saskaņā ar Bērnu tiesību aizsardzības likuma
36.1 panta trešo un ceturto daļu
· Izdarīt Ministru kabineta 2018. gada 26. jūnija noteikumos Nr. 355 "Ārpusģimenes aprūpes atbalsta centra noteikumi" (Latvijas Vēstnesis, 2018, 129. nr.; 2021, 248. nr.; 2022, 30., 195., 248. nr.; 2023, 44., 63. nr.; 2025, 116. nr.; 2026, 9. nr.) šādus grozījumus:
· 1. Izteikt 1.1. apakšpunktu šādā redakcijā:
· "1.1. nosaka kritērijus ārpusģimenes aprūpes atbalsta centru (turpmāk – atbalsta centrs) izveidei, atbalsta centra statusa piešķiršanas un atcelšanas nosacījumus un kārtību, kā arī prasības atbalsta centriem;".
· 2. Papildināt ar 4.1 punktu šādā redakcijā:
· "4.1 Lai nodrošinātu vienlīdzīgu veselības apdrošināšanas pakalpojumu specializētām audžuģimenēm un valsts budžeta līdzekļu efektīvu izmantošanu, centrs organizē un veic veselības apdrošināšanas specializētajām audžuģimenēm pakalpojuma iepirkumu atbalsta centru vajadzībām."
· 3. Izteikt II nodaļas nosaukumu šādā redakcijā:
· "II. Atbalsta centra statusa piešķiršanas un atcelšanas nosacījumi un kārtība".
· 4. Izteikt 5.6. apakšpunktu šādā redakcijā:
· "5.6. iesniedzēja struktūrvienības adrese, kurā nodrošinās atbalsta centra pakalpojumu."
· 5. Papildināt ar 8.1 punktu šādā redakcijā:
· "8.1 Centrs pieņem lēmumu par atbalsta centra statusa atcelšanu, ja:
· 8.11. ir saņemts atbalsta centra statusu ieguvuša komersanta, biedrības vai nodibinājuma iesniegums par minētā statusa atcelšanu;
· 8.12. normatīvajos aktos noteiktajā kārtībā ir izbeigta atbalsta centra statusu ieguvuša komersanta, biedrības vai nodibinājuma darbība;
· 8.13. atbalsta centra statusu ieguvis komersants, biedrība vai nodibinājums ir sniedzis nepatiesas ziņas vai maldinošu informāciju, kurai bijusi būtiska nozīme atbalsta centra statusa piešķiršanā;
· 8.14. ir stājies spēkā tiesas nolēmums par atbalsta centra statusu ieguvuša komersanta, biedrības vai nodibinājuma saimnieciskās darbības apturēšanu vai izbeigšanu vai maksātnespējas procesa pasludināšanu;
· 8.15. atbalsta centra statusu ieguvušais komersants, biedrība vai nodibinājums pieņēmis lēmumu par reorganizāciju, izņemot šo noteikumu 8.12. apakšpunktā minēto gadījumu;
· 8.16. centra noteiktajā termiņā atbalsta centrs nav novērsis šo noteikumu 8.2 punktā minētās neatbilstības."
· 6. Papildināt ar 8.2 punktu šādā redakcijā:
· "8.2 Ja centrs konstatē atbalsta centra neatbilstību kādai no šo noteikumu 12. punktā minētajām prasībām, centrs rakstveidā lūdz atbalsta centru novērst konstatētās neatbilstības, nosakot termiņu, kas nav mazāks par 10 darbdienām."
· 7. Papildināt ar 8.3 punktu šādā redakcijā:
· "8.3 Ja pastāv objektīvi šķēršļi centra konstatēto neatbilstību novēršanai, atbalsta centram ir tiesības ar pamatotu iesniegumu lūgt centram šo noteikumu 8.2 punktā minētā termiņa pagarinājumu. Atbalsta centrs iesniegumu iesniedz ne vēlāk kā šo noteikumu 8.2 punktā minētā termiņa pēdējā dienā. Ja, izvērtējot atbalsta centra iesniegumu, centrs secina, ka objektīvi šķēršļi centra konstatēto neatbilstību novēršanai nepastāv, centrs pieņem lēmumu par atteikumu pagarināt šo noteikumu 8.2 punktā minēto termiņu."
· 8. Izteikt 9. punktu šādā redakcijā:
· "9. Centrs triju darbdienu laikā pēc šo noteikumu 8., 8.1 un 8.3 punktā minētā lēmuma pieņemšanas par to rakstveidā paziņo adresātam."
· 9. Izteikt 10. punktu šādā redakcijā:
· "10. Šo noteikumu 8., 8.1, 8.3 un 18. punktā minēto lēmumu var apstrīdēt, iesniedzot attiecīgu iesniegumu centra vadītājam. Centra vadītāja lēmumu var pārsūdzēt Administratīvā procesa likumā noteiktajā kārtībā."
· 10. Izteikt 12.4. apakšpunktu šādā redakcijā:
· "12.4. iesniedz bāriņtiesā psihologa atzinumu, kas nepieciešams lēmuma pieņemšanai par audžuģimenes statusa piešķiršanu laulātajiem (personai), laulāto (personas) raksturojumu un informāciju par mācību programmas apguvi;".
· 11. Izteikt 12.5. apakšpunktu šādā redakcijā:
· "12.5. iesniedz bāriņtiesā psihologa atzinumu, kas nepieciešams lēmuma pieņemšanai par specializētās audžuģimenes statusa piešķiršanu audžuģimenei attiecīgajā specializācijā, audžuģimenes raksturojumu un informāciju par mācību programmas apguvi;".
· 12. Papildināt ar 12.11.1 apakšpunktu šādā redakcijā:
· "12.11.1 mēneša laikā pēc centra rakstveida paziņojuma saņemšanas par atļauju slēgt līgumu ar šo noteikumu 4.1 punktā minētā iepirkuma rezultātā izraudzīto veselības apdrošināšanas pakalpojuma sniedzēju noslēdz līgumu par veselības apdrošināšanu specializētām audžuģimenēm. Atbalsta centrs veic ar veselības apdrošināšanu saistītos norēķinus atbilstoši noslēgtajam līgumam, rakstveidā informē veselības apdrošināšanas pakalpojuma sniedzēju par nepieciešamību specializēto audžuģimeni iekļaut veselības apdrošināšanas polisē vai izslēgt no tās un izsniedz specializētajai audžuģimenei veselības apdrošināšanas karti normatīvajos aktos par audžuģimenēm noteiktajā kārtībā;".
· 13. Papildināt ar 12.11.2 apakšpunktu šādā redakcijā:
· "12.11.2 izmaksā specializētajai audžuģimenei kompensāciju par tās iegādāto civiltiesiskās atbildības apdrošināšanu normatīvajos aktos par audžuģimenēm noteiktajā kārtībā un apmērā;".
· 14. Izteikt 12.13. apakšpunktu šādā redakcijā:
· "12.13. nodrošina psihologa un citu atbalsta speciālistu konsultācijas adoptētājiem un aizbildņiem, psihologa konsultācijas viesģimenēm, atbalsta grupas adoptētājiem, aizbildņiem un viesģimenēm, kā arī pēc bāriņtiesas pieprasījuma sniedz psihologa atzinumu, kas nepieciešams lēmuma pieņemšanai par viesģimenes vai adoptētāja statusu vai personas atbilstību aizbildņa pienākumu pildīšanai;".
· 15. Izteikt 14. punktu šādā redakcijā:
· "14. Atbalsta centrs slēdz līgumu ar specializēto audžuģimeni par atlīdzības par specializētās audžuģimenes pienākumu pildīšanu un vienreizējas mājokļa iekārtošanas kompensācijas izmaksu un kārtību, kādā atbalsta centrs izmaksā kompensāciju par civiltiesiskās atbildības apdrošināšanu, ja specializētā audžuģimene tādu ir iegādājusies, un izsniedz veselības apdrošināšanas karti. Atbalsta centrs līgumu pievieno audžuģimenes lietai un par noslēgto līgumu triju darbdienu laikā informē bāriņtiesu."
· 16. Izteikt 22. punktu šādā redakcijā:
· "22. Kārtību, kādā sniedz pārskatu par pakalpojuma sniegšanu, un pārskata sniegšanas termiņu nosaka šo noteikumu 3.1. apakšpunktā minētajā līgumā. Līgumā paredz, ka pakalpojuma administrēšanas izdevumiem paredzētie līdzekļi nepārsniedz apmēru, ko aprēķina, izmantojot šādu formulu:
·  
· F = A + B + C + D, kur
· F – atbalsta centra pakalpojuma administrēšanai novirzāmie finanšu līdzekļi;
· 
· A – līdzekļi, kas nepārsniedz 20 % no finansējuma apmēra, kas plānots ģimeņu un audžuģimeņu mācībām un sagatavošanai līdz bāriņtiesas lēmumam par audžuģimenes vai specializētās audžuģimenes statusa piešķiršanu vai par atteikumu piešķirt audžuģimenes vai specializētās audžuģimenes statusu un to personu mācībām, kuras bāriņtiesa ir atzinusi par atbilstošām aizbildņa pienākumu pildīšanai vai iecēlusi par aizbildni;
· 
· B – līdzekļi, kas nepārsniedz 20 % no finansējuma apmēra, kas plānots pakalpojuma nodrošināšanai audžuģimenēm un specializētajām audžuģimenēm;
· 
· C – līdzekļi, kas nepārsniedz 10 % no specializētajām audžuģimenēm izmaksātās atlīdzības par specializētās audžuģimenes pienākumu pildīšanu, šo noteikumu 12.11.1 apakšpunktā minētās apdrošināšanas un šo noteikumu 12.11.2 apakšpunktā minētās kompensācijas izmaksām;
· 
· D – līdzekļi, kas nepārsniedz 20 % no šo noteikumu 12.3. un 12.13. apakšpunktā minētā pakalpojuma izmaksām."
· 17. Papildināt ar 30. punktu šādā redakcijā:
· "30. Atbalsta centrs mēneša laikā pēc šo noteikumu 12.11.1 un 12.11.2 apakšpunkta spēkā stāšanās dienas noslēdz vienošanos par grozījumiem šo noteikumu 14. punktā minētajā līgumā, kas ar specializēto audžuģimeni noslēgts pirms minēto apakšpunktu spēkā stāšanās dienas."
· 18. Papildināt ar 31. punktu šādā redakcijā:
· "31. Atbalsta centrs mēneša laikā pēc šo noteikumu 14. punktā minētā līguma un šo noteikumu 30. punktā minētās vienošanās noslēgšanas izsniedz veselības apdrošināšanas karti specializētai audžuģimenei, ar kuru uz dienu, kad noslēgts šo noteikumu 12.11.1 apakšpunktā minētais līgums ar veselības apdrošināšanas pakalpojuma sniedzēju, atbalsta centram ir noslēgts šo noteikumu 14. punktā minētais līgums un šo noteikumu 30. punktā minētā vienošanās (ja nepieciešams) un kurai saskaņā ar normatīvajiem aktiem par audžuģimenēm ir tiesības uz veselības apdrošināšanu."

